Διεθνές Φεστιβάλ Πορτοχελίου



Ιστορικό του Φεστιβάλ 
1978: Τα πρώτα Masterclass ξεκινούν στο Κτήμα Μάνεση. Ταλαντούχοι νέοι καλλιτέχνες συναντούν σπουδαίους δασκάλους που έχουν έρθει από διάφορες χώρες. Δάσκαλοι και μαθητές οργανώνουν καθημερινά μουσικές βραδιές και οι πρώτοι καλεσμένοι έρχονται να τους παρακολουθήσουν.

1988: Οι πόρτες του κτήματος ανοίγουν για το κοινό. Ο Δήμος συνεργάζεται μαζί μας και οι πρώτες συναυλίες ξεκινούν, λίγες αρχικά, όλο και περισσότερες στη συνέχεια.

1990: Μια πρώτη σειρά από πολιτιστικά δρώμενα διοργανώνεται. Συναυλίες, διαλέξεις, σεμινάρια και Masterclass λαμβάνουν χώρα με τη στήριξη του Δήμου. Έτσι μπήκε ο θεμέλιος λίθος ενός Διεθνούς Φεστιβάλ στην καρδιά του οποίου βρίσκονταν Έλληνες, Βούλγαροι, Ελβετοί και Γάλλοι.

Φθινόπωρο 2010 : Απολογισμός 22 Χρόνων λειτουργίας 1988 - 2010

Προσφορά 
Στους νέους ταλαντούχους μουσικούς που ήρθαν σε επαφή με μεγάλους εδραιωμένους καλλιτέχνες, και που είχαν την ευκαιρία να παίξουν επανειλλημένα μπροστά σε κοινό.

Στους Πορτοχελιώτες και τους τουρίστες με τις δωρεάν εκδηλώσεις μέσα σε μια ατμόσφαιρα ζεστή και απλή, χωρίς ετικέττα…

Συχνά ακόμα, προσφορά και στους Δήμους Κρανιδίου και Ερμιόνης.

 Συνολικά:

 • Πάνω από 20 χώρες έχουν συμμετάσχει έως σήμερα στο Φεστιβάλ από Ευρώπη από Αμερική (βόρειο και νότιο) και Ασία.

• Πάνω από 500 συναυλίες, εκδηλώσεις και εκπαιδευτικά μαθήματα διαφόρων μορφών

• 75 διαφορετικοί πιανίστες

• 25 βιολίστες (μη μέλη ορχηστρών)

• 12 βιολοντσελίστες (μη μέλη ορχηστρών)

• 30 πνευστοί (διάφορα όργανα)

• 40 τραγουδιστές (μη μέλη χορωδιών)

• 20 κιθαρίστες

• 100 και πλέον ομιλητές

• Ορχήστρες – χορωδίες – διάφορα σχήματα μουσικής δωματίου, μοντέρνοι και παραδιοσιακοί χοροί (ελληνικοί και ξένοι), ποιοτικό ελαφρύ τραγούδι κυρίως ελληνικό, αρκετές ρεμπέτικες βραδιές, εκθέσεις ζωγραφικής και φωτογραφίας κ.λ.π.

• 8 αρχιμουσικοί από Ελλάδα, Ρωσία και Αμερική

 Το 2010 το Φεστιβάλ για πρώτη φορά φιλοξένησε και θεατρικές παραστάσεις, τρεις τον αριθμό.

Όσον αφορά τον αριθμό των Ελλήνων συμμετεχόντων με την πάροδο των χρόνων είναι τεράστιος και πολλοί απ' αυτούς έχουν γνωρίσει διεθνή αναγνώριση.

Ο κατάλογος ξένων καλλιτεχνών που συμμετείχαν στο Φεστιβάλ περιλαμβάνει καλλιτέχνες και μουσικά σύνολα παγκοσμίου βεληνεκούς όπως:

Ο συνθέτης, πιανίστας και Κοσμήτορας της Σχολής Οργάνων της Εθνικής Ακαδημίας της Βουλγαρίας, Atanas Atanasov. 

Η βελγίδα πιανίστα Evelyne Brancart, καθηγήτρια του Πανεπιστημίου της Ινδιάνα στο Μπλούμινγκτον και σολίστ με λαμπρή καριέρα.

Το Buccina Enseble από τη Γερμανία, διεθνούς φήμης, με τέσσερα πνευστά και ένα κρουστό, όλα τα μέλη του οποίου παίζουν σε μεγάλες γερμανικές ορχήστρες.

Ο Βούλγαρος καθηγητής μουσικολογίας Dr Dimiter Christoff της Ακαδημίας της Σόφιας, που έχει δώσει διαλέξεις σε πάνω από 100 πανεπιστήμια παγκοσμίως.

Ο Γάλλος βιολοντσελίστας Alain Courmon, Α' Βραβείο του Conservatoire του Παρισιού. 

Ο Αμερικανός κιθαρίστας David Grimes, Πρόεδρος του Ιδρύματος Κιθάρας στις ΗΠΑ.

Η μπάντα και η χορωδία του Πανεπιστημίου της Ινδιανάπολης με τους αρχιμουσικούς Dr John Graulty and Dr Paul Krasnovsky.

Η πιανίστα Ivelina Ivantcheva καθηγήτρια της Μουσικής Ακαδημίας της Σόφιας. 

Η καθηγήτρια πιάνου Dubravka Jovicic πιανίστας και Κοσμήτορας τoυ Μουσικού Πανεπιστημίου του Βελιγραδίου.

Ο Αυστριακός Μαέστρος ελληνικής καταγωγής Miltiades Karidis.

Ο Αυστριακός φλαουτίστας Michael Koffler, Καθηγητής στην Ακαδημία Μοζαρτέουμ σε ντουέτο με την Brigitte Koffler.

Ο ρώσος βιολονίστας Dmitri Kogan.

Ο πιανίστας Vladimir Korolev από τη Ρωσία.

Ο Έλληνας αρχιμουσικός Θεόδωρος Κουρεντζής

Ο βούλγαρος βιολοντσελίστας Anatoli Krastev Αντιπρύτανης της Εθνικης Μουσικής Ακαδημίας της Βουλγαρίας.

Ο Ελβετός Matthias Maurer (βιόλα) σολίστ και καθηγητής του Πανεπιστημίου του Γκρατζ στην Αυστρία.

Η ρωσίδα βιολονίστα Isabelle Petrosjan, καθηγήτρια του Μουσικού Πανεπιστημίου του Αμβούργου.

Το Duo Ribarski, με τον τρομπονίστα Kiril Ribarski και τη πιανίστα Milica Sperovic Ribarski και οι δύο καθηγητές του Μουσικού Πανεπιστημίου των Σκοπίων.

Η διάσημη χορωδία της Εκκλησίας του Αγίου Θωμά της Δρέσδης.

Ο Καθηγητης και Αντιπρύτανης της Εθνικης Μουσικής Ακαδημίας της Βουλγαρίας Penzo Stoyanov

Ο ρώσος Dr Alexander Vorontsov αρχιμουσικός της Ορχήστρας του Τογκλιάτι. 

Ο σαξοφωνίστας Juri Vorontsov, Διευθυντής του Υπουργείου Πολιτισμού της Ρωσίας.

Ανάμεσα σε όλους τους μαθητευόμενους μουσικούς που πέρασαν από το Φεστιβάλ αυτά τα χρόνια, κάποιοι κάνουν σήμερα λαμπρή καριέρα στο εξωτερικό. Τρία ονόματα ειδικά ξεχωρίζουν :

Ο Τάσης Χριστογιάννοπουλος, βαρύτονος, που κέρδισε το 2005 το Βραβείο «Καλύτερου Λυρικού Καλλιτέχνη της Χρονιάς» στη Γερμανία και που συνεχώς βρίσκεται στη σκηνή των πιο σημαντικών Λυρικών Θεάτρων στην Ευρώπη.

Η Λουκία Σπανάκη, σοπράνο, που εμφανιστεί σε πρωταγωνιστικούς ρόλους σε Όπερες στην Ελλάδα, τη Γερμανία, την Ιταλία και το Πεκίνο.

Ο Γρηγόρης Ζαμπάρας πιανίστας με λαμπρή διεθνή καριέρα ως σολίστ και καθηγητής στο Πανεπιστήμιο του Τάμπα στις Ηνωμένες Πολιτείες.

Εξωτερικοί σύνδεσμοι 
Ιστοσελίδα Διεθνούς Φεστιβάλ Πορτοχελίου

Φεστιβάλ μουσικής
Κλασική μουσική
Μουσική στην Ελλάδα
Νομός Αργολίδας